**Halta aus plastics !**

Mamisan que s'equipa de caishas a mareja

Au començament de 2022, l'Ofici Nacionau deus Ahorèsts qu'a fabricat e installat 4 caishas a mareja a Mamisan per arcúlher las deishas d'origina umana tancadas sus las soas plajas e tot particularament los plastics. Quate sites que son estats retenuts : Remember, l'aplanada Robèrt Barsac, lo parcatge deu mijorn e la plaja de L'Especièr. Lo principi qu'es hòrt simple, un grop de personas profitant d'ua passejada o de la practica d'ua activitat esportiva, qu'amassan deishas sus las plajas de Mamisan que son arron sovent dishats au pè de las dunas au risque d'estar portats per la mareja seguenta o lo vent. Qu'es aquí qu'intervinen las caishas a mareja, on cadun e pòt dishar aquestes indesirables.

L'estructura qu'es en pin Doglàs e la basa en acacià, çò que permet de's guardar de tot tractament quimic. Que dispausan d'ua signaletica informativa e de recomendacions d'instruccions. Dens lo parçan de Mamisan, que son las equipas deus Camins d'Insercion deus Grans Estanhs (CIGL) dont vendràn collectar e deburar las deishas arculhudas. Arron qu'arrejunharàn la rondalèra deu reciclatge on mèi de 90% e seràn valorizats. En Charenta maritima ond aquera iniciativa existi desempús 3 ans, qu'es estat collectat mèi de 1000 mètres cube de deishas per un pès de 65 tonas despartits de la faiçon seguenta :

4% de metau, 8% de veire, 12% de bòi e 76% de plastics ! A soscar...

**Netejatge de plaja benevòle**

5 vetz deus bons a adoptar

**Atencion aus liquides**

Cèrtas deishas que pòden estar cascantadas per idrocarbures o produits quimics. Qu'i a tanben las botelhas, los flacons e auts bidons dont pòden conténer liquides dangerós. Ne pas los vuitar shètz precaucions e tan que possible prenetz guants de bona qualitat.

**Objèctes dangerós : prudéncia !**

Pensatz a méter en securitat los objèctes dangerós com las seringas e los objèctes picants ne los hicants dens un contenedor rigide com un flacon o ua botelha que barraràn suenhosament. L'ideau qu'es de miar las seringas n'un punt CYCLAMED. Se descobritz explosius o municions sustot ne pas los tocar e aperatz lo 17 tanlèu que possible.

**La deisha de mar**

La plaja qu'es un lòc de vita per nombrós auchèths e hòrt d'animaus que s'i neurissen e medís a còps qu'i hèn lo nid. Qu'es bien segur essenciau d'arrespectar la fauna e las flors de las plajas. La deisha de mar ne diu pas estar pehorada, ni amassada ni medís desplaçada.

**Animaus en dificultat**

Qu'es reale mès se crotzatz un daufin, ua balena o un fòc, que singui en dificultat o mòrt, estancatz-ve a distància e sonatz lo centre nacionau PELAGIS au (05 46 44 99 10), medís lo dimenge. S'es un ausèth en dificultat o blassat, sonatz le Liga de Proteccion deus ausèths au (05 46 82 12 34).

**Que participi a l'observacion**

Ua carta de França participativa qu'es estat mesa en plaça per compréner mélher la natura e l'origina de las deishas sus las nòstas plajas. Gràcia a ua aplicacion o sus lo site oceanplastictracker.com, ajudatz a las cèrcas en hasent pujar las informacions deu terrenh e méter la carta a jorn.